Leó Szilárd (en hongarès: Szilárd Leó) (Budapest, 11 de febrer de 1898 – La Jolla, 30 de maig de 1964) va ser un físic jueu hongarès-nord-americà que va treballar en el Projecte Manhattan. Va ser probablement el primer científic que va pensar seriosament a construir bombes atòmiques. (Havia llegit el relat de ficció "bombes atòmiques" dintre de la novel·la de ciència-ficció de H. G. Wells The World Set Free). Va pensar en la possibilitat d'una reacció nuclear en cadena el 12 de setembre de 1933 mentre esperava per a creuar l'Avinguda de Southampton en Bloomsbury. Segons es diu, Szilárd va tenir aquesta idea com a conseqüència de l'empipada per la negativa d'Ernest Rutherford a parlar sobre l'energia nuclear. Szilárd també va ser el copropietari, al costat de Enrico Fermi, de la patent sobre el reactor nuclear \nDarrera modificació: 17 feb 2021 a les 19:10


ARA Barcelona 08/01/2013 23:53\n260x366 "La descontaminació trigarà almenys 40 anys" "La descontaminació trigarà almenys 40 anys"\nCom valora les tasques de descontaminació al Japó?\nEs tracta d'un greu problema amb uns costos enormes. El 8% del territori japonès està contaminat amb cesi radioactiu i recollir la pols superficial de tot aquest territori és gairebé impossible. Fins i tot l'objectiu del govern japonès de reduir la radiació a 20 mSv/any, difícil d'assolir, implica multiplicar per 20 el nivell que es considera segur per viure en un lloc permanentment.\nQuins són avui els principals riscos per a la població?\nEls riscos de la radiació ambiental són a llarg termini, amb incidències de càncer superiors a les anteriors a l'accident. El risc més elevat, però, és el del combustible altament radioactiu que encara està emmagatzemat a les piscines dels reactors. Un terratrèmol podria produir un nou accident comparable a Txernòbil.\nQuan serà habitable la zona?\nDependrà de quin nivell radioactiu es consideri segur, però no menys de 40 anys.\nFukushima, una neteja lenta i ineficaç


Muntanyenc: Per la serra de l'Obac: una volta entre el coll d'Estenalles i Mura.\nUna caminada ben agradable Joan, Mura be val una visita i el Puig de la Balma encara més, un dia ves-hi amb temps i aprofita per fer-ne la visita de l'interior, val la pena. De retorn podies haber pujat al Puig Andreu un altre mirador de la zona.\nGràcies pels suggeriments, Jaume, ja veig que ets un bon coneixedor de la zona!\nOstres, fa mil anys que no pujo al Pujol de la Mata, diria que va ser el primer lloc on hi vaig fer una piada al llibre de registre que hi havia :P\nI quan jo hi havia pujat, es feia amb un tronc de fusta sec que les branques feien d'escala.\nM'has donat una bona idea d'excursió, merci Joan! :)\n"Mura, Talamanca i Rocafort, tres pobles de mala mort." Això deia la dita, que ja es veu que ara no val pas.\nUn itinerari molt interessant, sens dubte, el que heu fet.\nFa molt de temps que no he estat a Can Puig de la Balma i no recordo haver vist l'interior com diu en Jaumegrimp: cal tornar-hi.\nMolt recomanable la visita al Puig de la Balma. Aquesta volta es veu molt bonica tot i que la tornada deu ésser amb una bona pujada. A veure si algun dia “enredo” als de casa.\nPere, imagino que abans la pujada al pujol devia tenir més gràcia, però tot i així em va sorprendre molt favorablement, perquè no teníem ni idea que fos tan interessant!\nXiruquero, el què més em va agradar de l'itinerari van ser els camins que travessen l'alzinar, ni pugen ni baixen gaire, sempre molt agradables.\nPere, per això penso que la lògia és sortir de Mura, però fet així també estar bé, perquè la pujada sempre és suau, excepte algun tram molt curt.\nQue bonic és Sant Llorenç... i quina sort tenim de tenir-lo a tocar! :)\nBecki, tu si que el tens a tocar per mi encara és un lloc força exòtic..., potser per això m'agrada tant!


Sense màscares per conquerir l’impossible - directa.cat\nSense màscares per conquerir l’impossible\nÀlex Romaguera | @AlexRomaguera\nDiuen que la distopia és l’extrem negatiu al qual semblava impossible arribar. Per tant, si ens apropem al pol oposat, veurem que l’impossible és a tocar. Amb aquesta màxima, extreta d’una reflexió de l’enyorat Galeano, Mascarats orienta el seu segon disc, un viatge encisador de l’adversitat cap a l’esperança.\nEnregistrat als estudis WZ de Borriol pel productor Sam Ferrer, Distopia reuneix deu cançons a cavall del rock i el reggae, on s’entrellacen les crítiques als sistemes d’opressió amb el record de les qui, en èpoques pretèrites, van deixar-se la pell en defensa de les llibertats.\nIgual que en el seu primer àlbum, Trencarem l’imaginari, la formació nascuda a la Sénia s’empelta del guitarrista Arnau Aymerich (Ebri Knight), la banda de hip-hop gallega Ezetaerre o les cantants Flora Sempere (El Diluvi) i Mireia Vives. Nous matisos per a un viatge sonor que ens obliga a encarar el present per fer possible la utopia.\nEstudis WZ, Borriol\nDirecta 472 Distopia Mascarats música Ressenya\n« La gran novel·la americana postmoderna\nLletres combatents i ritmes ballables a parts iguals »


L'Ajuntament de Palma ret homenatge a 70 funcionaris amb més de 33 anys de servei\nPublicado 7/5/2019 16:33:08CET\nL'Ajuntament de Palma ha retut homenatge aquest dimarts a 70 funcionaris que han complert 33 anys de servei públic. Es tracta d'un acte que se celebra per tercer any consecutiu i al que han assistit l'alcalde de Palma, Antoni Noguera; la regidora de Funció Pública i Govern Interior, Aurora Jhardi; i la directora general, Joana Maria Adillón.\nEn un comunicat, Cort ha explicat que l'actuació d'una banda de saxofonistes ha estat el pas previ a l'entrega, persona per persona, "d'obsequis artístics i de comerç just", que aquest any han estat encarregats a Intermón Oxfam i entre els quals destacava una obra gràfica de la Llotja de Palma, de l'artista Mariano Mayol.\nPer la seva banda, Jhardi ha demanat a les persones homenatjades que recordin "sempre el primer dia que van entrar" i que continuïn "amb aquella il·lusió". En aquest sentit, també Noguera ha afirmat que "darrere de qualsevol projecte, de qualsevol obra a la ciutat, està el treball indispensable d'un funcionari".\nDesprés de l'entrega, Pilar Minguillón i Catalina Cortada han parlat en representació de tot el personal i, a més de dedicar unes "paraules d'agraïment" al Consistori, han explicat anècdotes de la seva trajectòria.


Appartements - Résidence Le Crystal - Particulier Dinard França - Ofertes d'hotels amb els MILLORS DESCOMPTES EN LÍNIA\n15 Rue de la Malouine, Dinard Centre, Dinard, França, 35800 - Veure al mapa\nMés informació sobre Appartements - Résidence Le Crystal - Particulier\nSi el que està buscant és per un hotel ben situat a Dinard, no busqui més enllà de Appartements - Résidence Le Crystal - Particulier. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Aeroport de Dinard - Pleurtuit - Saint-Malo.\nEl Appartements - Résidence Le Crystal - Particulier, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Ascensor són només algunes de les comoditats que fan que Appartements - Résidence Le Crystal - Particulier sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb accés a internet (sense fils), connexió sense fils a internet (cortesia), habitacions per a no fumadors, escriptori, mini bar a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Appartements - Résidence Le Crystal - Particulier és una selecció idònia per a la vostra estada a Dinard.


Inici Seccions Petjades i Rodes Itineraris Guilleries\nPublicat el Dissabte, 28 Març 2015 17:32\n12- abril- 2015: Guilleries (Osona)\nDe Rupit a Sau per St. Joan de Fàbregues seguint el GR2-2\nTemps estimat: 3 hores 45 minuts\nFoto: Sant Joan de Fàbregues\nL'excursió comença a Rupit a 820 metres d'altitud. Al costat de l'aparcament es veu el GR 2-2 que es seguirà al llarg de tota l'excursió. Rupit pertany al Collsacabra però 50 metres més baix que Tavertet i cingleres més franquejables, en fan la porta de les Guilleries.\nEs pot travessar el poble (realment val la pena) i sortir a trobar el GR; aquest va per la pista que du a Sant Joan de Fàbregues, tot seguint la riera de Rupit. Es deixa el GR 2 que puja a Tavertet.\n5' – A l'esquerra hi ha la capella de Santa Magdalena: bona visió del poble. Poc més enllà Can Solans. Es traspassa el rierol que baixa de Rajols; es troba una font i encara un altre.\n15' – Camí al Salt del Molí del Rodor i la casa i salt de Sallent, el Roquer és deixa a la vora.\n20' – Sant Joan de Fàbregues (830 metres). Església del segle XI (primeres notícies l'any 961); capçalera trilobada, molt bonica. Bona situació i bella vista de les cingleres i la vall del Ter. Boscos de roures i algun faig, més avall seran alzines i encara més avall pins. Es poden trobar nummulits. El camí fa un gran revolt per traspassar el\n25' – Torrent de Bonegre (750 metres); es va seguint la pista fent lleugera pujada.\n20' – El Pendís (780 metres). Al costat d'una grossa alzina es deixa la pista i es va a la dreta pel sender. El camí baixa i planeja per traspassar la partió del Pendís, i s'acosta a la acolorida base dels cingles.\n35' – Surroca (700 metres). Sota el cingle de l'Avenc. Es deixa a la dreta i després la que porta a l'esquerra el\n10' – Campàs moria sota el turonet de Venta-sacs. Torrent de l'Aiguardent (720 metres) en traspassa i Can Vilaespinosa.\n30' – Mas Novell (520 metres)\n10' – Can Roca\n5' – Torrent del Roure\n5' – El Carrasquet\n5' – El Bruguer\n5' – El Parcet i tot seguit Can Gateres i la Casanova del barri de\n10' – La Riba (470 metres) es troba el GR 2 i seguim la carretera fins a la\n20' – Presa de Sau (400 metres) construïda entre els anys 1949 i 1962, sobre l'antic molí; es pot veure el campanar del poble. El Ter ara empresonat pels embassaments de Sau, Susqueda i del Pasteral ha perdut els motius que Joan Santamaria, en el seu llibre Visions de Catalunya, trobava per dir: el Ter és el riu més misteriós, més rompantic i més ferestec de tots els de Catalunya. Es passa per sobre la presa fins el\n5' – Aparcament.


Crida a manifestar-se a València aquest dijous contra les lleis repressives | L'Accent - Informació i comunicació popular dels Països Catalans\nJuntes sense por convoca per segon any aquesta mobilització\nEscrit per Redacció Publicat el 16/02/2015\nLa denúncia contra la retallada de drets polítics i civils tornarà a sortir al carrer el proper dijous 19 de febrer a València. Un any després de la primera convocatòria, que va reunir unes 15.000 persones, els col·lectius organitzadors tornen a fer una crida a manifestar-se.\nEn el manifest que acompanya la convocatòria, s’emmarca aquesta ofensiva repressiva de l’estat com a resposta a la creixent contestació social. Per als convocants, “els exemples potser més visibles han estat algunes conseqüències del moviment 15M, les PAH i els seus “escarnis” i Obres Socials, les vagues de treballadores o estudiants, les assembles de barri o anticapitalistes, els Centres Socials, l’enfortiment del moviment feminista… Brots, tots ells, sorgits fóra de la lògica “partitocràtica” tradicional, i més bé nascuts de l’autoorganització popular i autònoma”.\nLa convocatòria posa la denúncia de la Llei Mordassa com un dels seus elements principals. Per Juntes sense por, “el primer objectiu que persegueix aquesta nova legislació repressiva és estendre la por per controlar aquesta societat i que ningú lluite perquè res canvie”.\nL’objectiu dels manifestants, però, dista de reclamar un retorn a l’estatus quo existent en les anteriors legislatures. “No demanem tornar enrere. No volem aquesta ni altra de les seues lleis repressives. No acceptem aquest estat que anomenen democràtic i que realment és una dictadura encoberta. Volem deixar clar que lluitem per un altre model social que siga realment just, comunitari, lliure i emancipador”.\nLa manifestació eixirà a les 19.30 hores de la Plaça de Sant Agustí. La convocatòria compta amb el recolzament fins al moment de més de seixanta organitzacions. Desenes de casals i centres socials, organitzacions llibertàries, col·lectius juvenils, el conjunt de l’esquerra independentista del País Valencià i organitzacions en defensa del valencià configuren el mosaic d’aquesta contestació social contra les polítiques repressives.\nCategoria: Repressió i DDHH Visualitzacions: 1970\n"No hi ha marxa enrere en les conquestes socials i polítiques de Rojava"\nDesenes de ferits i un menor detingut en la càrrega policial contra els estudiants de l’IES Lluís Vives\nEl 20N torna a ser antifeixista\nVist per a sentència el judici contra els membres de Salvem l’horta d’Alboraia\nLa pressió popular atura l’expulsió d’un veí absolt d’un cas de suposat “terrorisme”


Tarragona estudia mesures per protegir els sensesostre i limita l’afluència al tanatori pel coronavirus | Tots21 | Notícies de Tarragona, Reus, Tarragonés i Baix Camp\nTarragona estudia mesures per protegir els sensesostre i limita l’afluència al tanatori pel coronavirus\nImatge de la reunió del nou Comitè d’Emergències Municipals. Foto: Cedida\nAquesta tarda s’ha constituït el Comitè d’Emergències Municipals per establir les mesures preventives a implantar per controlar el coronavirus Covid-19 (SARS-CoV2). Aquest comitè està presidit per l’alcalde de Tarragona, Pau Ricomà.\nUna de les mesures claus que s’han establert avui estan orientades als col·lectius més vulnerables de la ciutat. En aquest sentit, s’està buscant un lloc de confinament per als sense sostre; s’ha fet una previsió per garantir l’accés als recursos bàsics a les persones confinades, tan preventivament com les contagiades; s’ha determinat ampliar els àpats a domicili per les persones vulnerables; i es farà un seguiment telefònic diari a les 900 persones que participen en aquest programa. Finalment, l’Institut Municipal de Serveis Socials també està fent un control dels menjadors socials, tot i que la gestió no és municipal.\nL’alcalde i president del Comitè d’Emergències Municipals ha recordat la necessitat que els establiments privats segueixin les normes d’obligat compliment com són respectar l’aforament que estableix la Generalitat. Finalment, també ha fet recomanacions a la població perquè es desplaci a peu sempre que sigui possible per evitar la concentració de persones al transport públic.\nEn aquesta línia recordar que l’Empresa Municipal de Transports instal·larà dispensadors de gel desinfectant als autobusos municipals com a mesura preventiva per controlar el coronavirus Covid-19 (SARS-CoV2). Així mateix, des d’ahir a la tarda s’està fent una neteja exhaustiva amb productes desinfectants dels passamans. Una mesura que ja s’aplica des de fa quinze dies a les oficines d’atenció municipal. També ja s’estan aplicant accions encaminades a protegir els conductors com és limitar l’accés dels usuaris per la porta del mig o del darrere per evitar el contacte més directa amb el conductor.\nEl comitè està integrat per la primera tinent d’alcalde, Carla Aguilar-Cunill; el conseller de Seguretat i Protecció Civil, Manel Castaño; el conseller de Serveis Centrals, Econòmics i Personal, Jordi Fortuny; el conseller de Territori i portaveu municipal, Xavier Puig; el secretari general de l’Ajuntament, Joan Anton Font; l’intendent major de la Guàrdia Urbana, i responsables dels Plans d’Emergències Municipals i de Protecció Civil, així com el gerent de l’EMT, l’IMSS, tècnics de neteja i comunicació.\n12/03/2020 L’Ajuntament de Cambrils anuncia noves mesures de prevenció pel coronavirus\n12/03/2020 Dos nous afectats eleven a set els positius per coronavirus a la demarcació de Tarragona


Seriesyonkis i la propietat intel·lectual – Pompeunomics\nPassar la tarda d’un diumenge mirant sèries on-line sembla que deixarà de ser un hàbit al Regne d’Espanya. Molts són el que s’indignen però la batalla legal la guanyaran, evidentment, els drets d’autor. El creative commons al que estàvem acostumats sembla que deixarà de ser tan comú com ho era. Més enllà d’entrar al terreny jurídic, o fins i tot ètic, al llarg d’aquest article abordaré des d’una perspectiva socioeconòmica el tema que ens concerneix.\nEl problema de la propietat intel·lectual és, en essència, una fallida de mercat. El cas és que el fet que vostè, lector, miri una pel·lícula a “seriesyonkis.com” no origina cap mena de cost al productor d’aquesta. En altres paraules, el cost marginal és nul, zero, i no hi haurà cap increment en els costos de producció del film si en comptes d’haver mil consumidors, n’hi ha un milió. Els estudiants d’economia ja començaran a entreveure que en una economia de mercat perfectament competitiva el preu seria el mateix que el seu cost marginal, és a dir, zero patatero. El productor, anticipant això, optaria per no produir la pel·lícula. Resultat final del lliure mercat: no es produeix el bé/servei tot i que el cost d’aquest era inferior a la valoració (disponibilitat a pagar) de tots els consumidors potencials.\nVe-t’ho aquí el dilema dels béns públics! Un bé no rival, el consum d’un individu no exclou del consum a un altre, i no excloïble.\nAra que he pogut captar la vostra atenció jugant la carta fàcil de les sèries on-line, cal aprofundir més en el tema de la propietat intel·lectual i aquest tipus de fallida de mercat, que no és exclusiu d’aquest tipus de mercat.\n“Nosaltres no desenvolupem aquest medicament per als indis, sinó per als pacients occidentals que se’l poden permetre”\nAquesta frase la va pronunciar el director executiu de Bayer, Marijn Dekkers, en una conferència el 3 de desembre. Feia referència a un fàrmac contra el càncer –Nexavar–desenvolupat per la farmacèutica alemanya i que, gràcies a la normativa de patents índia, la farmacèutica local Natco Pharma va poder desenvolupar-ne una còpia absolutament legal al país i a un preu un 97% més baix que l’original. (font)\nAbans que ens estripem les vestidures i maleïm el sistema capitalista, la prepotència occidental i un llarg etcètera, retornem al terreny de la racionalitat. Més enllà de les desafortunades paraules de l’executiu de Bayer, el que va posar de relleu és el mateix problema que el que ens trobem amb “seriesyonkis.com”. Si una farmacèutica inverteix una quantitat molt gran de recursos en desenvolupar un nou fàrmac i després no en té el monopoli, ens trobarem en que el preu aquest lliure mercat serà igual al cost marginal, que no té en compte tota la despesa incorreguda en la recerca (costos fixos). És a dir, el preu només retribuirà els materials i la mà d’obra que s’ha utilitzat per fabricar el producte físic, però no retribuirà la innovació i els seus altíssims costos. És el que coneixem com a preu del producte genèric.\nLògicament, si no es retribueix la innovació (aka propietat intel·lectual) no hi haurà recerca en nous medicaments, cosa evidentment dolenta socialment. La solució, de la mateixa manera que en el cas del mercat cinematogràfic, es basa en la protecció de la propietat intel·lectual, en aquest cas mitjançant patents.\nLes patents, que doten a l’empresa innovadora del monopoli del producte, generen al seu torn un problema d’inconsistència temporal: inicialment són una bona solució perquè aconsegueixen donar incentius per a que s’innovi, però un cop desenvolupat el producte seria socialment òptim que moltes empreses comercialitzessin aquest producte.\nFinalment, la solució als problemes de la solució: fixar un límit temporal a les patents. Un límit, tot sigui dit, que respon més a la pressió dels lobbies que a la lògica econòmica pel que fa al seu abast temporal.\nCom que no em podria estar de posar el contrapunt, i d’aquesta manera, portar la contrària a l’eminent directiu de Bayer, acabaré amb les crítiques fonamentades al sistema de patents:\nDesigualtat: Cometent el pecat d’introduir l’ètica al món de l’economia, cal ressaltar que el sistema de patents origina preus de monopoli en tots els mercats subjectes a l’esmentat sistema. Això fa que els que tenen una disponibilitat a pagar més baixa no s’ho puguin permetre, per molt que la seva valoració estigui per sobre del cost marginal del producte. Dit de manera més planera, els pobres tenen severes dificultats per accedir a fàrmacs, sovint de primera necessitat (amb les externalitat positives que comporta).\nDeteriorament de la innovació: En un estudi publicat per H. Williams (2009) “Intellectual property rights and innovation: evidence from the human Genome” l’autora demostra com les patents dificulten la transmissió de coneixements, perjudicant la innovació, ja que cal entendre que sovint el R+D és un procés d’acumulació de coneixement. Posar barreres entre les diferents fases deteriora la recerca.\nAixí doncs, la solució privada a aquesta fallida de mercat, sembla no ser tant definitiva. En tot cas, aquest és un tema de debat candent, i caldrà estar atents. Algun dia parlarem de la solució pública a aquest problema. De moment, a pagar per veure pel·lícules (amb un 21% d’IVA).


La Maica i el Gorka decideixen posar sobre la taula el que ha passat entre ells quan el Mikel torna. Mentrestant, el Marcelino i la Manolita reben una prova que podria acabar amb el Beltrán. A més, l'inspector Figueras ha localitzat l'Anabel. Finalment, la Benigna creu que l'Eduardo mostra interès per ella, i la Socorro sospita que també.\nL'espai rep la visita d'Arturo Valls per parlar de l'estrena de la nova temporada del programa Mask Singer que molt aviat arribarà a Antena 3. El format d'entreteniment revelació arriba carregat amb noves màscares, més emoció i novetats en la seva mecànica.\nLoco por volver\nUn gir inesperat canvia la vida dels policies de Sant Antoni. El Paco, el Mariano i l'Ika vigilen el pàrquing on es produirà una venda il·legal d'escopetes de caça, però la missió es complica quan descobreixen que la furgoneta sospitosa amaga una ogiva nuclear. Encara que aconsegueixen escapolir-se de les bandes russes i angoleses implicades en el tràfic d'armes nuclears, els tres agents s'obstinen a seguir la pista de l'ogiva. Més tard, acaben en un aeròdrom enmig d'un tiroteig que ningú sap com ha començat. Paral·lelament, la Sara, que ara exerceix d'inspectora a Barcelona, visita el seu pare. És evident que el Paco enyora el seu net Paquito i que encara conserva l'esperança de recuperar la Lola, la seva exmuller. A més, la relació sentimental entre la Sara i el Lucas provoca un canvi radical en la trajectòria professional dels policies. (Estrena de la nova temporada.) (A continuació, reposició de diversos capítols.)


Més de 400 corredors van participar en la XXIII Mitja Marató Ciutat de Xirivella - Ajuntament de Xirivella\nDiumenge passat 4 de novembre, 432 atletes es congregaren en l’avinguda de la Constitució de Xirivella per a participar en la XXIII Mitja Marató. El bon oratge va permetre començar l’esdeveniment a les 10.00 h i viure la prova en un ambient festiu i esportiu que van poder disfrutar tant participants com públic assistent, qui va animar els corredors amb entusiasme.\nLa Mitja Marató ha sigut organitzada per l’Ajuntament de Xirivella, regidoria d’Esports que dirigeix Rubén Langa, i el Club d’Atletisme Peus Lleugers.\nEls esportistes van córrer pels carrers del nostre municipi en un recorregut de dues voltes amb un total de 21,097 km. Com és habitual Recadero Agulló va ser l”speaker’ de la carrera encarregat d’animar-la.\nPel que fa als resultats de la categoria sènior, en la secció femenina la primera classificada va ser Olga García Santamaría, amb un temps d’1:35:34; la segona posició la va ocupar l’atleta Ester Clausell Tirado (Club Tarongetes) amb 1:36:52; i Sandra Piera Ruiz va completar el pòdium femení amb una tercera posició i un temps d’1:38:19.\nEn la secció masculina, el primer classificat i guanyador de la Mitja Marató Ciutat de Xirivella 2018 va ser Javi Lozano Velasco, amb un magnífic temps d’1:14:42; la segona posició va ser per a Francesc Cayo Vilar (C.A La Vall de Sego) i un temps d’1:14:44; i finalment, altre atleta d’este mateix club, va ser el tercer classificat masculí, Gabriel Hernández Tur, amb un temps d’1:15:00.\nUn any més, els participants de la Mitja Marató van demostrar el seu esforç, voluntat, estima i entusiasme per l’esport. Enhorabona!\nMés informació: https://www.cronorunner.com/resultadosEvento.php?mod=1224\nFotos Crono Runner: https://www.cronorunner.com/materialMultimedia.php?edic=1215\n5 November, 2018 CarruselCarrusel


L’agent que va tornar a fer respirar el bebè que s’ofegava - Altaveu el diari digital d'Andorra\nL’agent que va tornar a fer respirar el bebè que s’ofegava\nUna patrulla policial que dimecres al vespre feia una ronda per Escaldes va ajudar decisivament un pare que corria desesperat cap a l’hospital amb el seu nadó als braços\n20/03/2020 (19:00 CET)\nLa crisi generada pel coronavirus és tan alarmant que, per mal i sobretot per bé, queden moltes altres coses al tinter, emmascarades, amagades. És el cas dels dos components d’una patrulla de policia que dimecres a la nit feien ronda pel centre d’Escaldes. I que gràcies a la perícia d’un d’ells (en concret una, una sotsoficial del cos) a l’hora de fer les maniobres cardio-respiratòries va contribuir a la reacció d’un bebè que no presentava un quadre gaire optimista.\nLes fonts consultades han explicat que mentre els dos agents patrullaven, per carrers cèntrics escaldencs, ja ben entrada la nit, van veure de cop com un home corria amb un nadó en braços. Els policies es van interessar per la situació i l’home amb evidents símptomes de nerviosisme els va explicar com va poder que davant la voràgine del coronavirus i sabedor que els serveis sanitaris i les ambulàncies estaven col·lapsades va decidir, per la relativa proximitat del seu domicili amb l’hospital, portar ell directament el bebè cap al centre hospitalari.\nEl nadó, aparentment, tenia serioses dificultats per respirar. Allí mateix un dels agents hauria dut a terme les maniobres pertinents mentre que l’altre uniformat activava el SUM. La reanimació del primer dels policies va ser positiva i una vegada van haver arribat els sanitaris se’n van fer càrrec. El bebè hauria acabat ingressat a l’hospital en observació sense que transcendís el seu estat concret però amb una evolució bona i fora de perill.


Una antiga nau industrial de Manresa serà ara un taller d'art i plàstica de persones amb discapacitat intel·lectual - Diari de la Discapacitat\nUna antiga nau industrial de Manresa serà ara un taller d’art i plàstica de persones amb discapacitat intel·lectual\nEl nou servei es farà a la nau de l’antiga Industrial Elèctrica Manresana // Foto: AMPANS\nAMPANS va inaugurar divendres passat ‘L’Art de Viure’, el nou servei de Centre Ocupacional a Manresa en forma de taller d’art i d’expressió plàstica on hi participen persones amb discapacitat intel·lectual que està situat a l’antiga Industrial Elèctrica Manresana.\nEl centre té 80 places de servei ocupacional, adreçat a persones majors d’edat, amb discapacitat intel·lectual, i 31 de servei Prelaboral, que atén a persones amb malaltia mental. El servei de Centre Ocupacional té per objectiu acompanyar i donar suport a les persones adultes amb discapacitat intel·lectual a potenciar i mantenir les seves capacitats, vetllar per la seva màxima autonomia personal i social, i fomentar la inclusió a la societat.\nAMPANS continua així amb la voluntat d’acostar els centres ocupacionals als municipis per facilitar els vincles de les persones usuàries amb els veïns i en el propi municipi on viuen. En aquesta línia AMPANS va obrir l’any 2017 un centre ocupacional a Sallent i un a Sant Joan de Vilatorrada, i té previst obrir-ne properament a Sant Fruitós de Bages i Sant Vicenç de Castellet.\nLa inauguració va comptar amb la presència del president d’AMPANS, Sebastià Catllà, la responsable del Servei Ocupacional d’AMPANS, Cristina Llohis, així com famílies, persones usuàries i professionals de l’entitat. També hi van participar la regidora en funcions dels Serveis Socials de l’Ajuntament de Manresa, Àngels Santolaria, i veïns del barri.\nEl president de l’associació de veïns de la carretera Santpedor, Carles Boix, va destacar la bona rebuda que ha tingut al barri aquest nou equipament d’AMPANS, i la col·laboració que ja han començat a mantenir amb la pintura d’un mural al carrer Enric Morera.\nA la inauguració s’hi han pogut veure exposades les obres de les persones usuàries que participen del taller de l’Art de viure, del centre ocupacional d’AMPANS.\nIndustrial Elèctrica Manresana\nSant Tomàs posa en marxa una nova botiga online amb els productes que elaboren les persones de l’entitat\nRedacció/Fonts - 6 de novembre de 2020 0\nLa Fundació Sant Tomàs estrena des d’aquesta setmana a Internet una nova botiga online on es poden comprar còmodament tot els productes que elaboren...\nLa pandèmia del covid ho estat canviant tot. Fins i tot, l’acte d’entrega del VIII Premi d’Investigació i d’Innovació sobre discapacitat intel·lectual, que AMPANS...


L'oli amb denominació d'origen Siurana, convidat d'honor a la ruta ferroviària Barcelona-París ! directe!cat\nCultura Última actualització Dijous, 3 de maig de 2007 10:00 h\nL'oli amb denominació d'origen Siurana, convidat d'honor a la ruta ferroviària Barcelona-París\nDurant la primera quinzena de maig l'oli tarragoní serà a cadascuna de les taules del vagó restaurant\nPromoció sobre rodes entre Catalunya i l'Estat francès: fins al dia 15 l'oli verge extra de la DOP Siurana és el convidat al vagó restaurant del Joan Miró, el tren que fa diàriament la ruta Barcelona-París-Barcelona.\nL'oli d'oliva verge extra amb denominació d'origen protegida Siurana és el producte amfitrió de la promoció que Prodeca i la societat Elipsos, constituïda per Renfe i l'empresa francesa SNCF, organitza en el tren Joan Miró que recorre la línia Barcelona-París-Barcelona. Així, durant la primera quinzena del mes de maig, el restaurant d'aquest tren disposarà d'ampolles d'oli d'oliva verge extra Siurana a cada una de les taules, juntament amb un fullet promocional.\nL'oli protegit pel Consell Regulador és un producte natural, elaborat dintre de la zona de producció de la denominació d'origen, que procedeix de la recollida manual i directa de l'olivera de l'apreciada varietat d' oliva arbequina.\nLa zona de producció s'estén per una franja de la demarcació de Tarragona, perpendicular a la mar Mediterrània que, des del seu interior, travessa de nord-oest a sud-est les comarques del Priorat, Baix Camp, Ribera d'Ebre, Tarragonès, Alt Camp, Baix Penedès i Conca de Barberà.\nDes del mes de desembre Prodeca ha organitzat la promoció de torró d'Agramunt, de cava i d'olis d'oliva verge extra amb denominació d'origen protegida Les Garrigues i Terra Alta en el tren Joan Miró. En els propers mesos, estan previstes promocions d'altres olis d'oliva verge extra amb denominació d'origen protegida.


Tanca la 48ena edició de la Renovació de la Flama de la Llengua Catalana\nComentaris tancats a El Centre Excursionista Olot organitza una caminada al cim del Volcà Montsacopa amb motiu dels actes de la Renovació de la Flama de la Llengua Catalana\nAquest dissabte va tenir lloc la Caminada de la Flama de la Llengua Catalana, una caminada que va anar des del centre d’Excursionistes d’Olot fins a l’ermita de Sant Francesc, al cim del volcà Montsacopa.\nEl jardí de davant de la capella de Sant Francesc de Padúa va ser l’espai escollit per celebrar undels actes de la 48ena edició de l’encesa de la Flama de la Llengua Catalana, una edició que enguany ha organitzat el Centre Excursionista d’Olot. Els actes de renovació de la Flama de la Llengua Catalana van començar la setmana passada a Prada de Conflent. Són un homenatge a la mort de Pompeu Fabra, que va morir en aquesta localitat francesa del Pirineu Oriental. La caminada, que va anar des del Firal, on està el Centre Excursionista d’Olot, fins al Montsacopa, va acabar amb un concert de Marta Rius. La bona temperatura i les vistes van fer la resta.


Diane Alexander Bio, Edat, Valor Net, Salari, Marit, Nens, Alçada - Gent Famosa\n1 Relació de Diane Alexander amb el seu marit\n2 Quin és el valor net i el salari de Diane Alexander?\nDiane Alexander és unaex ballarina i dissenyadora de moda. És famosa per la seva relació amb el famós cantautor americàLionel Richie.DianeVa obtenir notorietat després d'haver participat en un acord de divorci amb el seu ex-marit Richie.\nEncès16 de juny de 1967, Diane Alexander va néixer a els Estats Units d’Americaa. El seu signe de naixement és Gèminis. Diane té una nacionalitat nord-americana i pertany a una ètnia familiar blanca.\nTé una figura corporal atractiva. La seva alçada és5 peus 9 polzades. De la mateixa manera, té els ulls marrons amb el color dels cabells negres.\nRelació de Diane Alexander amb el seu marit\nDiane és una dona feliçment casada. És l'exdona del cantautor nord-americà, Lionel Richie. Alexander el va conèixer el 1986 quan Lionel encara es va casar amb la seva ex-dona Brenda Harvey. Les seves noces van tenir lloc 1995una cerimònia privada.\nLa seva relació va ser silenciosa fins que més tard, Brenda va aconseguir que el seu marit Lionel es col·loqués junt amb Diane a l’habitació de l’hotel de Beverly Hills i s’hi va anar com a servei d’habitacions. La parella va viure la seva vida casada des de fa més de 9 anys.\nTant la parella va viure una vida feliç fins que Lionel va decidir sobre la base de les seves diferències personals infranquejables. A continuació, el cantant va acusar de nombroses denúncies i després es va divorciar el 2003 que va considerar un dels divorcis més cars de la història de celebritats.\nA més, la parella té dos fills, el primer fill d'una filla anomenada Sofia Richieque és un model americà nascut el 24 d’agost de 1998, abans de casar-se. Més endavant, va néixer el seu segon fill amb el nomMiles Brockman Richie.\nTítol: Diane Alexander amb el seu exmarit Lionel Richie\nA més, va continuar vivint i fins i tot va iniciar una relació amb un home misteriós anomenat, Dave Kenney. Dave treballa al xerife del comtat de Ventura. Ella es va comprometre a finals de 2015 i tot va bé. Després del divorci d’Alexander de Richie, ella continua sent amiga amb ell.\nQuin és el valor net i el salari de Diane Alexander?\nParlant sobre el valor net de Diane Alexander, guanya força diners al llarg de la seva carrera. No ha revelat cap informació sobre el seu patrimoni net. De la mateixa manera, ella té un sou aproximat aproximadament$65,1Kper any també va rebre enormes sumes del seu divorci amb Lionel Richie.\nA més, se li va concedir un import estimat de liquidació 20 milions de dòlars. També inclou el manteniment,$ 15,000per les seves despeses mensuals,$ 20,000un any per a la seva cirurgia plàstica i$ 50,000per la seva manicura, massatges i molts altres. Alexander seguia gestionant el nivell de diners.\nParlant de la carrera de Diane Alexander, va treballar com a dissenyadora de moda abans de la seva relació amb la cantant Lionel Richie. És una ex-ballarina. Quan Diane es va casar amb Richie va deixar la feina perquè es va convertir en la celebritat durant la nit.\nSubtítol: Diane AlexanderShe va ser una ballarina que ha actuat en les pel·lícules comOblida París (1995)ambBilly CrystaliDebra Winger iLake Girls.\nEl cantautor nord-americàLionel Richie la truca com a part del vídeo Dancing. Diane ha conegut molt per la seva afiliacióLionel Richie, que ara és el jutge de American Idol.\nFets de Diane Alexander\nNom complet Diane Alexander\nData de naixement 16 de juny de 1967\nEdat 52 anys 11 mesos\nProfessió Antiga ballarina, dissenyadora de moda\nSoci Brenda Harvey.\nCònjuge Lionel Richie\nNens Sofia Richie, Miles Brockman Richie\nOwen Wilson i Ben Stiller van entrar al Valentino Show\nAlber Elbaz no va deixar que la moda li robés l’alegria\nEl nord-oest estrena models en la nova campanya Fendi amb Kim Kardashian i Kris Jenner\nAnna Kendrick admet el seu estrany hàbit de fragància i parla dels darrers cinc anys\nDins del culte als pírcings de la moda\nLa setmana de la moda indígena és la plataforma a mida que necessita el talent de les primeres nacions\nLa premiada col·lecció de tardor de Gabriela Hearst us farà reconsiderar la llana\nÉs el calçat més sexy que hi ha?\nEl príncep George ara és tendència de la moda\nCistella de la compra: descomptes a Henri Bendel, Barneys i molt més


Laura Pérez / ACN\nLa tinenta d'alcaldia de Drets Socials i Feminisme, Laura Pérez, defensa que cal anar més enllà de la simple resposta policial a l'augment d'homicidis i apunyalaments\nper Redacció 19 d’agost de 2019 11:19\nLa tinenta d'alcaldia de Drets Socials i Feminisme de l'Ajuntament de Barcelona, Laura Pérez, ha explicat aquest matí que el govern municipal estudiarà si el repunt de la inseguretat dels dos últims mesos és "un tema puntual d'estiu" o hi ha causes més profundes que expliquin l'imparable augment dels homicidis i els apunyalaments a la via pública de la ciutat.\nEn una entrevista a l'Aquí Cuní de la SER Catalunya, Pérez ha reconegut que en els últims mesos hi ha hagut una "acumulació" d'incidents i que "negar-ho és una ximpleria". Per això ha anunciat que després de l'estiu el govern municipal haurà de "fer una reflexió sobre si era un tema puntual d'estiu perquè a Barcelona hi ha molta gent" o si, per contra, la situació s'ha enquistat.\n"És una ximpleria negar que s'han acumulat molt incidents i que ha augmentat la sensació d'inseguretat. Hem d'afrontar aquest problema i hem d'afrontar les desigualtats des d'un punt de vista social", ha afirmat la tinent d’alcalde de BCN, Laura Pérez. pic.twitter.com/cBM1CZ3qln\n— Aquí, l'estiu (@AquiCuni) August 19, 2019\nSigui com sigui, la tinenta d'alcaldia de Drets Social ha demanat anar un pas "més enllà de les solucions policials" i fer "reflexions més profundes" per abordar el tema amb el rigor que mereix. A més, ha recordat que els homicidis i apunyalaments són "fets inconnexos" i que la policia ha resolt amb rapidesa la majoria dels casos.\nEl portaveu d'ERC a l'Ajuntament, Jordi Coronas, ha criticat la lentitud del govern municipal i ha reclamat "menys actuacions policials de cara a la galeria mediàtica i més solucions en profunditat" a la crisi d'inseguretat que viu la ciutat. "L’anàlisi ja hauria d’estar feta i les solucions en marxa", ha insistit en una piulada.\nTambé Manuel Valls ha criticat l'alcaldessa de Barcelona, Ada Colau, per la gestió que està fent govern municipal i ha assegurat que a Barcelona hi ha "inseguretat i por als carrers". L'ex primer ministre francès ha volgut donar el seu suport a la policia i al tinent d'alcaldia de Seguretat, Albert Batlle, que des de que va assumir el càrrec ha incrementat la presència d'agents al carrer.\nSuccessos Ajuntament de Barcelona


llengua – Blocs de VilaWeb\n‘Generar’, un verb empobridor\nO potser caldria dir «empobridor i enfarfegador». Mirem aquest exemple: si podem dir «La intervenció de Rufián ha disgustat profundament els diputats del PSOE», per quins set sous hem de dir «La intervenció de Rufián ha generat un profund disgust entre els diputats del PSOE»? Amb el verb generar ens passa molt sovint això que\nAquests dies s’ha parlat molt de les eleccions dels Països Baixos. I la notícia ha servit per a comprovar que encara hi ha confusió entre dos topònims: Països Baixos i Holanda. Convé distingir, de fet, tres realitats polítiques i geogràfiques: El regne dels Països Baixos és l’entitat política regida pel monarca dels Països Baixos, actualment\nPunter, busca o fletxa?\nLa setmana passada, els mitjans de comunicació catalans explicaven la proposta de la campanya ‘Ara és l’hora’ (ANC i Òmnium) per a l’Onze de Setembre. Serà una gran concentració a la Meridiana de Barcelona, en què la gernació, vestida amb samarreta blanca, tot d’una esdevindrà una superfície virolada gràcies a uns punters que alçaran\nPer què ‘documentari’?\nAlguns lectors ens han demanat com és que fem servir «documentari» en comptes de «documental». És lògic de demanar-s’ho i convenient d’explicar-ho. Si fem una comparació entre llengües, n’obtenim això: Francès: Documentaire Italià: Documentario Portuguès: Documentário Occità: Documentari Romanès: Film documentar Anglès: Documentary Alemany: Dokumentarfilm Neerlandès: Documentaire\nVilaWeb és un dels pocs mitjans que ha evitat l’ús de imputar amb el significat de ‘actuar judicialment contra algú’. Un mot que, justament avui, el consell de ministres espanyol ha desaconsellat: ara dels imputats en diran investigats; i, si la cosa ja va de veres, encausats, que és el terme que de sempre ha\nUs heu parat mai a pensar per què diem Pare Noel? És a dir, per què fem servir el mot francès Noël? Té tradició aquest híbrid catalano-francès? No seria més lògic de dir-ne Pare Nadal, com ja s’havia dit temps enrere? Què fan les altres llengües? Anem a pams. Tradició? No, la nostra tradició nadalenca\nCassolada? Repic d’atuells!\nEn català, una cassolada és un menjar cuinat en una cassola. És un mot de significat transparent. El sufix -ada aplicat a estris o atuells de cuina sol fer referència a menjar: el menjar que s’hi cou o el menjar que hi cap: graellada, ollada, topinada (o tupinada), paellada… I també cullerada (menjar que cap\nPer què VilaWeb no tradueix els noms del rei espanyol ni el del seu hereu? Després d’haver observat que les altres llengües, amb ben poques excepcions, optaven per mantenir aquests noms en l’idioma original, VilaWeb ha decidit de no traduir ni ‘Juan Carlos’ ni ‘Felipe’ al català. Per comprovar fàcilment quina és la tendència\nAhir i abans-d’ahir es va parlar força de l’incendi del Baix Empordà. Sol passar —i aquesta vegada també— que les avinenteses calamitoses fan córrer una munió de notes d’agència, declaracions, notícies, reportatges, piulets… I, igual que en incendis anteriors, aquests dies hem pogut sentir i llegir que el foc havia cremat ‘un perímetre de X\nEls mitjans de comunicació del país en van plens: «Marea verda contra el decret de trilingüisme», «La marea verda en suport a la vaga indefinida…», «Una marea verda ocupa les capitals de les Illes», «Immensa marea verda per l’educació». No és pas cap novetat. Ja fa temps que se’n parla, de marees: la blava, quan\nLa llengua de Xammar (i 2)\nSi en el darrer apuntament vam veure el ‘coixí’ de l’escriptura d’Eugeni Xammar, avui farem unes pinzellades sobre la genuïnitat de la llengua que fa servir. Per això reproduirem uns quants fragments de ‘Seixanta anys d’anar pel món‘ (Quaderns crema, 2007). De cada un, en remarcarem mots o locucions que el llenguatge periodístic ha negligit\nQuan hom llegeix les memòries d’Eugeni Xammar (‘Seixanta anys d’anar pel món‘, Quaderns crema), se sent seduït per un estil que de seguida pot definir: és rotund. ‘Rotund’ en el sentit etimològic de ‘rodó’, és a dir, complet, ben acabat, sense irregularitats ni mancances. Esdevé inevitable la comparança amb l’estil de Josep Pla, amic de\nQuitança o sostracció?\nNo és pas cap secret que els centres de poder (econòmic o polític) malden per inculcar ideologia a través dels mitjans de comunicació. Ací i arreu, ben sovint diaris, ràdios i televisions assumeixen acríticament el discurs –i el llenguatge– que emana del poder. Un exemple que tots deveu recordar: no fa gaires anys que molts\nQuin mal té ‘morir-se’?\nNo fa pas tant, vaig sentir que, en to gairebé de retret, un jove comentava a un altre: ‘Ah, sí, morir-se, això que diuen a VilaWeb.’ Em va xocar. Com podia ningú considerar l’ús reflexiu del verb morir, és a dir: ‘morir-se’, privatiu de VilaWeb? Com podia ningú trobar dolent, suspecte o col·loquial aquest\nKosovë? Per què?\nA vegades els lectors no aproven l’escriptura de tal topònim o de tal altre. Per exemple, la de Kosovë. Per què no escriviu ‘Kosovo’ o ‘Kosova’?, demanen. No pas per singularisme, sinó per coherència amb els criteris de VilaWeb, de respecte a les llengües de fora i a la nostra. El respecte a la nostra


INFO RÀDIO CALELLA: Dissabte meditació a Calella amb un monjo budista\nAquest dissabte dia 18 d'abril es fa a la Sala Gran de la Fàbrica Llobet-Guri de Calella una trobada de meditació multitudinària. L'acte està organitzat pel programa l'Ofici de Viure de Catalunya Ràdio i el Centre d'Estudis Budistes Diki Ling de Calella. El seu objectiu és oferir un taller pràctic per introduir el concepte de meditació a qui no hagi meditat mai i també ser un espai de perfeccionament per qui ja medita habitulament.\nAquest any el programa "L'ofici de viure", de Catalunya Ràdio, conduït per Gaspar Hernàndez, ha rebut el premi de Ràdio Ciutat de Barcelona per la seva tasca a favor de l'autoajuda i la millora de la qualitat de vida a través de recursos naturals. Al programa hi col•labora amb un minut diari de meditació el monjo budista Ricard Rotllan, que ve a Calella un cop al mes, al centre Diki Ling, del qual en forma part Marta Masferrer.\nA la darrera convocatòria multitudinària de meditació del passat 29 de març a l'Auditori de Barcelona va aplegar a 2000 persones. Marta Masferrer ha definit la meditació com "un acte senzill i poderós a la vegada".\nLa meditació no és exclusiva del budisme ni les religions d'Orient, ja que es practica a moltes confessions. Per a qui tingui dubtes sobre aquesta teràpia s'ha habilitat una adreça de correu electrònic, meditaciocalella@hotmail.com, on tots els interessats en assistir al taller hi poden fer preguntes a través de les quals el monjo Ricard Rotllan estructurarà la xerrada pràctica de la trobada tècnica i pràctica de la meditació a Calella.


Pugen els casos de ciberassetjament i extorsió a adolescents a la xarxa pel confinament\nActualitzada 08/05/2020 a les 09:18\nEls Mossos d’Esquadra alerten dels riscos per l’augment de les relacions virtuals dels menors amb l’estat d’alarma || Difusió d’imatges, dades personals i coaccions, entre els perills\n© Imatge d'arxiu d'un adolescent jugant a un videojoc en línia.\nEls Mossos d’Esquadra alerten dels perills que corren els adolescents durant el confinament davant de l’acció delictiva de ciberassetjadors, depredadors sexuals virtuals i assetjadors de jocs en línia que han vist l’oportunitat d’actuar en l’actual context. Les comunicacions entre els adolescents es donen principalment a través de les xarxes socials, per la qual cosa han incrementat notablement el temps que passen connectats a internet.\nA més, la policia catalana recorda que la distància social està incrementant les relacions virtuals entre els joves i que si hi fan sèxting, tramesa d’imatges i vídeos de caràcter sexual, s’assegurin que aquestes imatges no es difondran i quedaran en l’àmbit de la privacitat de la relació. En aquest cas, alerten que difondre, revelar o cedir imatges i vídeos íntims sense consentiment és un delicte.\nEls adolescents han incrementat la presència a les xarxes socials durant el confinament\nEn aquest sentit, assenyalen que moltes vegades el ciberassetjament o la sextorsió comença en el moment en què es trenca l’acord de no difondre aquestes imatges amb l’objectiu d’amenaçar o assetjar la víctima amb la finalitat de ridiculitzar-la, humiliar-la, vexar-la o coaccionar-la.\nUn altre dels perills que s’han detectat a internet és l’acció d’assetjadors en jocs en línia, cosa que es coneix com griefing, davant de l’augment del consum de videojocs durant el confinament.\nL’objectiu és molestar deliberadament la resta de jugadors dins d’una partida i pot acabar en casos de ciberassetjament, amb situacions d’insults, vexacions i humiliacions pel xat del mateix videojoc. També es pot coaccionar la víctima per obtenir credencials i contrasenyes per suplantar identitats o robar diners de comptes vinculats a la videoconsola i, fins i tot, revelar secrets.\nL’assetjador pot arribar a demanar imatges de contingut sexual a la víctima. Així mateix, l’actuació de depredadors sexuals o childgrooming que actuen a les xarxes i que busquen assetjar sexualment nens i nenes mitjançant l’ús d’internet és un altre dels riscos.\nL’autor sempre és un adult que genera perfils falsos fent-se passar per un adolescent i que inicia una relació d’amistat i confiança amb el menor.\nAvisar un adult, denunciar a comissaria i no cedir al xantatge\nEls Mossos d’Esquadra insten les víctimes de delictes sexuals a la xarxa a no cedir al xantatge i a avisar un adult per poder denunciar-ho i fins i tot anar ells mateixos a la comissaria per posar-ho en coneixement dels agents. També demanen la col·laboració dels adolescents que sàpiguen que algú del seu entorn podria ser víctima d’un delicte perquè avisin. En cas dels jocs en línia, la policia recomana ignorar l’assetjador i, si és possible, fer captures de pantalla i guardar partides o vídeos de la situació que seran útils per a la denúncia. Així mateix, s’insta les famílies a aprofitar aquests dies de confinament per ensenyar hàbits cibersaludables als fills en les relacions a internet per evitar aquest tipus de situacions i que iniciïn relacions amb persones que no coneixen.


Maur abat - Viquipèdia, l'enciclopèdia lliure\nMauri o Mur\nSant Benet ordena Sant Maure que rescati Plàcid, per Filippo Lippi, ca. 1445\n587 (Gregorià) (74/75 anys)\nSegons una tradició (segurament falsa), a l'abadia de Glanfeuil (prop d'Angers, França) i després a Saint-Germain-des-Près (París)\n15 de gener; 5 d'octubre (amb Sant Plàcid)\nhàbit benedictí (negre); amb una balança; amb bàcul i espasa\nCesena; lesionats; invocat contra el reumatisme, l'epilèpsia i els terratrèmols.\nSant Maur abat –o Maure o Mur; del llatí Maurus– (Itàlia, s. VI) va ésser el primer i principal deixeble de sant Benet de Núrsia junt amb sant Plàcid de Subiaco, i abat d'un monestir de l'orde. És mencionat en la biografia de sant Gregori I el Gran.\n2 Llegenda francesa de Glanfeuil\n3 Llegenda catalana de Sant Mauri\nTalla a San Mauro La Bruca\nTalla a Bel Hellouin (Eure)\nHi ha poques dades de la seva vida, fora de les narrades per Gregori el Gran. Algunes fonts diuen que provenia de Cosenza. Va viure com a deixeble de sant Benet i, quan aquest deixà Subiaco per anar a Montecassino, el succeí com a abat.\nQuatre històries que implicaven Maur contades per Gregori I van formar un patró per a la formació ideal d'un monjo benedictí. La més famosa és el rescat per part de Maur de sant Plàcid, un jove ofert a sant Benet alhora que Maur. Plàcid havia caigut a un llac proper al monestir i Benet va tenir una visió on veié que Plàcid no podia sortir-ne: ràpidament, va enviar Maure perquè l'ajudés, i aquest va córrer i, caminant sobre l'aigua, el salvà.\nA més, la llegenda li atribueix nombrosos miracles i prodigis: expulsar dimonis, etc.\nLlegenda francesa de Glanfeuil[modifica]\nUna tradició francesa del segle ix, falsificada per fer més antiga la fundació de l'abadia, deia que Maur va fundar, en un fabulós viatge a França, l'abadia de Glanfeuil, prop d'Angers, on va instaurar la regla benedictina i seria el primer establiment benedictí fora d'Itàlia. Glanfeuil també va ésser centre de pelegrinatge, ja que es va estendre la idea, falsa, que les restes de Sant Maur hi eren, esdevenint competidors de l'abadia de Fleury, on es creia que hi havia les restes de sant Benet de Núrsia, i de Le Mans, on es deia que hi havia les de santa Escolàstica de Núrsia, germana de Benet.\nEls monjos de Glanfeuil van marxar a París al segle x, on l'abat Odó va instaurar el culte al sant a l'abadia de Saint-Pierres-des-Fossés, anomenada amb el temps Saint-Maur-des-Fossés. D'aquí, la congregació benedictina francesa, constituïda en 1618 va prendre el nom de Congregació de Sant Maur o maurins.\nEl culte a Sant Maur va estendre's per tot Europa, generalment amb el de Sant Plàcid, especialment al si de l'orde benedictí.\nLlegenda catalana de Sant Mauri[modifica]\nArticle principal: Sant Mauri\nA Catalunya, es va desenvolupar una llegenda que feia el sant natural del Rosselló i li atribuïa fets i patronatges que, amb el temps, quedaren totalment deslligats de la història original del sant. A més, Sant Maur és un dels “sants barbuts” que, segons la tradició, marquen al calendari la setmana més freda de l'any: la setmana dels barbuts.\nAmaro el Pelegrí, sant llegendari potser originat a partir de Sant Maur\nA Wikimedia Commons hi ha contingut multimèdia relatiu a: Maur abat\n"San Mauro" a Santi e beati\nMaurus Arxivat 2011-07-08 a Wayback Machine.\nObtingut de «https://ca.wikipedia.org/w/index.php?title=Maur_abat&oldid=27173153»\nLa pàgina va ser modificada per darrera vegada el 12 maig 2021 a les 00:05.


iessineu - Sant Antoni 2019\nL'IES Sineu ha celebrat un altre any més la festivitat de Sant Antoni. El taller d'instruments tradicionals a 1r. d'ESO, la torrada organitzada per l'alumnat de segon d'FP bàsica i de 4t. d'ESO, el concert de la banda de música de l'IES Sineu, amb el cant dels goigs com a gran novetat, la ballada popular i la glosada per part de l'alumnat de 2n. d'ESO han estat un bon exemple de com aquesta festa és més viva que mai.\nImatges del taller d'instruments tradicionals:\nImatges de la cantada de gloses i ballada popular:\nI els vídeos de la jornada amb l'actuació estel·lar de la banda de música:


La matemàtica dels anells de Saturn té el seu espai a València - À Punt\nLa matemàtica dels anells de Saturn té el seu espai a València\nL’alumnat d’un col·legi del Cabanyal i l’artista Julieta XLF recorden en un mural la matemàtica Sófia Kovalévskaia, també pionera per trencar barreres en favor de les dones\nMural dedicat a la matemàtica, al barri del Cabanyal\n26 d'abril 2021 - 12:58\nLa matemàtica russa Sófia Kovalévskaia ja té el seu espai a València. Més enllà de les seues aportacions científiques sobre els anells de Saturn i pel teorema que du el seu nom, qui va ser la primera professora d’una universitat europea és recordada per trencar una doble llança en favor de la igualtat, per la seua condició de dona i per tindre ascendència gitana.\nPrecisament per aquesta segona raó, el Col·legi Santiago Apóstol, al barri del Cabanyal de València, que té un nombre important d’alumnat gitano, acull un mural de grans dimensions que l’artista valenciana Julieta XLF ha dedicat a la gran matemàtica.\nEl mural compleix així un doble objectiu, el de recordar una científica de referència i el d’inspirar l’estudiantat, com recorda el director d’aquest centre educatiu, Jordi Bosch: “La majoria d’alumnat del centre pertany al poble gitano, per això treballar amb una referent gitana com a dona de ciència i reflectir en un mural que la formació i l’educació és una ferramenta de superació de les dificultats és molt positiu per a nosaltres”, argumentava.\nEl mural, que s’emmarca en la sèrie de pintures urbanes del projecte Dones de Ciència que promouen la Universitat Politècnica de València i el centre artístic Las Naves, presenta Sófia Kovalvéskaia de menuda, amb el planeta Saturn a les mans, ja que una de les principals aportacions a la matemàtica aplicada d’aquesta dona russa va ser l’estudi dels anells d’aquest planeta.\nL’artista Julieta XLF també ha plasmat l’ascendència gitana de Kovalévskaia. El seu iaio va perdre el títol hereditari de príncep per casar-se amb una gitana zíngara, encara que ella posteriorment es va criar en una família aristócrata russa. Julieta XLF presenta la matemàtica al costat d'una pila de llibres amb alguns dels títols de les seues principals obres i altres referències directe a la seua vida.\nCita M'he centrat en la seua infància perquè una de les coses que em van sorprendre és que de xiqueta va empaperar l'habitació amb un llibre de matemàtiques Julieta XLF - Creadora del mural Cita\n“M'he centrat en la seua infància, per l'entorn en el qual se situa el mural i perquè una de les coses que em van sorprendre d’ella és que de xiqueta va empaperar la seua habitació amb un llibre de matemàtiques. Va ser ací on es va despertar la seua inquietud i curiositat, sobretot per l'àlgebra, per això les fórmules matemàtiques que es poden observar en el mural que, al costat dels llibres, remeten al seu potencial creatiu i el seu univers interior”, explica Julieta XLF.\nEl mural ha permés l’alumnat del centre conéixer la trajectòria d’aquesta dona, que va ser la primera que va obtindre un doctorat en Matemàtiques i també la primera professora de la universitat europea. De fet, el mural a més recull les idees que els estudiants van traslladar a l’artista, a partit del treball previ que van fer a classe.\nSófia Kovalévskaia es va incorporar a la història de les matemàtiques amb el teorema que porta el seu nom, el teorema de Cauchy-Kovaléskaia sobre equacions diferencials. La seua especialització, per la qual en la seua època va ser coneguda en tota Europa, era la teoria de funcions abelianes.\nVa estudiar també la forma dels anells de Saturn i aquest va ser la seua major aportació a la matemàtica aplicada. Però, sens dubte, el seu principal encert matemàtic va ser la investigació sobre la rotació d'un sòlid al voltant d'un punt fix. Gràcies a aquesta va obtindre el Premi Bordin de l'Acadèmia de Ciències de París l'any 1888 i més tard el premi de l'Acadèmia de Ciències de Suècia.


Fer l’encapçalament de pàgina – Formadors.com\nEls encapçalaments de pàgina s’utilitzen per aconseguir que una determinada informació surti repetida a cadascuna de les pàgines del document. Aquesta informació es repetirà a l’espai destinat al marge superior.\nL’avantatge de treballar amb encapçalaments és que solament s’haurà d’escriure el seu contingut un únic cop i, si posteriorment s’ha de canviar, solament caldrà fer-ho una única vegada.\nEls encapçalaments s’utilitzen molt sovint per escriure el nom de l’autor del document, el títol, la data, etc.\nPer afegir un encapçalament als fulls del nostre document:\n1. Fer clic a la pestanya Inserció de la franja d’opcions. Observarem com es troba el grup d’opcions que ens permet treballar amb la capçalera i el peu del document.\n2. Fer clic a sobre de l’opció Capçalera. Veurem com es mostren tota una sèrie de models de capçaleres que podem emprar.\n3. Seleccionarem el model que ens interessi aplicar. Fixeu-vos que els diferents models que es proposen tenen incorporades unes marques amb (per exemple, “[Escriba el título del documento]) on haurem de fer clic per introduir la informació.\nTambé és possible crear una capçalera sense disseny per treballar-la des de zero. Són les opcions “en blanco” i “en blanco (tres columnas)”.\n4. Veurem que, una vegada escollit el model de capçalera, s’activa la pestanya Eines de capçalera i peus de pàgina a la franja d’opcions, on trobarem tota una sèrie d’opcions que permeten treballar amb la informació de la capçalera i el peu.\n5. Per sortir de l’edició de la capçalera i tornar a l’edició del document, fer clic a sobre de l’opció Tanca la capçalera i el peu.\n6. Observem com la informació introduida a la capçalera queda reproduida a tots els fulls del document.\nNOTA: Per tornar a activar el peu, simplement s’ha de fer un doble clic a sobre d’aquest, o bé anar a la pestanya Inserció i, dintre del botó Capçalera escollir l’opció Edita la capçalera.\nEliminar l’encapçalament de pàgina\nPer eliminar un encapçalament que tinguem prèviament fet:\n1. Fer clic a la pestanya Inserció de la franja d’opcions i seleccionar l’opció Capçalera.\n2. Fer clic a sobre de l’opció Suprimeix la capçalera.


L'Ajuntament concedeix la llicència d'activitat per a posar en marxa la planta de cultiu de fongs i bolets comestibles - Ajuntament de Vila-real\nL'Ajuntament concedeix la llicència d'activitat per a posar en marxa la planta de cultiu de fongs i bolets comestibles\nL'Ajuntament de Vila-real ha concedit la llicència d'activitat perquè el projecte de cultiu de fongs i bolets comestibles Vilamico, que donarà ocupació a persones amb problemes de salut mental, puga entrar en funcionament a Vila-real el mes d'agost. Dins del Pla d'impuls i priorització de projectes pendents, el consistori està reprenent aquelles iniciatives en les quals estava treballant abans de la crisi sanitària en col·laboració amb diferents entitats i la proposta de la Fundació Manantial ha sigut "prioritària des del primer moment".\n"Es tracta d'una activitat que generarà ocupació a la ciutat i que afavoreix la integració social per la qual cosa és important que puga veure la llum com més prompte millor" assenyala l'alcalde de Vila-real, José Benlloch, que recorda que el Ple ordinari del mes de maig va aprovar per unanimitat un dels últims tràmits necessaris per a la seua posada en marxa, la modificació de l'article 243.2 de les normes urbanístiques del Pla general d'ordenació urbana (PGOU) que permet l'ús agrícola de la nau on se situa Vilamico. Concretament les instal·lacions estan ubicades al carrer d'Ana Nebot, a l'entorn de l'estació de tren, en una zona en la qual es concentren antics magatzems de taronja i on el consistori aposta per generar un clúster d'empreses agroalimentàries. "El sector alimentari és un camp que ens pot donar moltes possibilitats de creixement en els últims anys" assenyala Benlloch que destaca la importància de diversificar l'economia de la ciutat "pensant en sectors que puguen generar llocs de treball en el futur" afig. En aquest mateix sentit el regidor de Territori, Emilio M. Obiol, ha volgut destacar l'aposta per un projecte "innovador i punter, amb un fort component social" com és Vilamico.\nLes gestions per a donar resposta a aquest projecte s'emmarquen en el treball que realitza l'oficina de reindustrialització de l'Ajuntament de Vila-real, creada per a donar resposta a les necessitats de les empreses, tant les que ja estan instal·lades i volen ampliar-se, com aquelles interessades a situar-se en la localitat i agilitar els tràmits en la mesura que siga possible.\nCal recordar la bona sintonia que existeix entre l'Ajuntament de Vila-real i la Fundació Manantial. Fruit d'aquesta aliança és la primera residència comunitària de la ciutat, Santa Anna, el Centre de Rehabilitació i Integració Social (CRIS) i ara aquesta iniciativa d'inserció laboral. "Aquest últim tràmit burocràtic permetrà posar en marxa un dels projectes que més il·lusió ens fa pel que significa la lluita per dignificar les persones amb malalties mentals i contra l'estigmatització d'aquests trastorns", conclou Benlloch.\nEl projecte de la Fundació Manantial es va presentar recentment en un congrés de xicotet format celebrat a la Casa dels Mundina com a primera acció de la desescalada de la participació social on, posteriorment, l'alcalde i el president de la Fundació Manantial, Francisco Sardina, van signar el conveni anual de col·laboració entre l'Ajuntament i aquesta entitat.


Rentat de vaixella\n Màquina (5)\n Abrillantadors (2)\nRentavaixelles màquina aigües semi dures\nAbrillantador per a màquina\nRentaplats per cristalleria per aigües semi dures\nRentaplats econòmic manual neutre\nAbrillantador econòmic per a màquina\nRentaplats per cristalleria\nRentavaixelles econòmic per màquina\nDesincrustant de calç per a rentavaixelles\nRentavaixelles manual concentrat d'ús general....\nDelenex M és un detergent netejador de vaixelles,...\nDelenex A, és un abrillantador de vaixelles, per a màquines.\nDelenex Cristall-25, és un rentavaixella especial...\nDELENEX ECO-P és un rentavaixelles manual i...\nDELENEX AB ECO-P és un abrillantador per a...\nDelenex Cristall-50, és un rentavaixella especial cristalleria...\nRentavaixelles manual d'ús general. Garrafa de...\nDelenex VJ ECO-P és un detergent per a rentavaixelles automàtic.\nDefort NM-17 és un desincrustant de calç que...\nEs mostra 1-11 del 11 article(s)\nL’art de netejar els plats, gots correctament\nRadica en l’ordre que apliquem per netejar-los, l’estalvi d’aigua en el màxim possible i la qualitat dels productes per a netejar-los que utilitzem. Rentar els plats, cassoles, gots, etc; resulta una tasca tediosa, rutinària i el pitjor és que s’ha de fer després de dinar o sopar amb la pesadesa del menjar. Quant el que veritablement apeteix és descansar, veure el televisor o simplement fer sobre taula. Un cop superats aquests obstacles apareix el dilema: a mà o a màquina?\nAlguns prefereixen acomodar-ho tot a l’aigüera, ruixar-ho tot amb el rentavaixelles i deixar-ho en remull per netejar-ho més tard, si aquesta pràctica es de la seva costum no oblidi deixar-ho en aigua sabonosa, sinó quan arribi el moment de netejar, serà costos de llevar les incrustacions.\nNetejar al rentaplats? Per aprofitar al màxim el rentaplats es deu dominar l’art d’acomodar tots els objectes de forma imaginativa perquè hi càpiga tot.\n¿Et sona que al treure els gots, copes i plats del rentaplats es veuen com taques blanques o una aparença opaca que dona la impressió que necessiten ser substituïts?, menuda pila de gots i plats bruts, que s’han acumulat a l’aigüera, que no tens ni culleretes netes per prendre el cafè!!\nEl que odies amb totes les seves ganes, et molesta molt tenir que fregar les restes de menjar després d’unes hores no és lleven ni amb les nanes, sempre cau aigua al terra i té cales viu, i se li trenquen les ungles i li quedin els dits arrugats.\nCom els productes de Net 100x100, tant amb el rentat a mà com a màquina, t’ho posem fàcil, obtenint uns resultats extraordinaris, plats i gots nets i brillants.


L’Assemblea instaura el Memorial Xavier Aluja – Moros i Cristians – Lleida\nL’Assemblea instaura el Memorial Xavier Aluja\nConcurs de Fotografia de la Festa de Moros i Cristians de Lleida “Memorial Xavier Aluja” és el nom que rebrà, a partir d’enguany, el concurs que l’Associació de la Festa de Moros i Cristians de Lleida organitza amb l’objectiu de premiar les millors fotografies realitzades durant el dia de la Festa. Aquesta va ser una de les decisions que va prendre l’Assemblea General Ordinària de socis i sòcies de l’entitat durant la seva reunió anual que va tenir lloc ahir, 3 de febrer, al Centre Cívic del Centre Històric. La reunió va servir, a més, per marcar les pautes de treball de l’Associació de cara a les accions que es realitzaran aquest any; unes iniciatives que aniran encarades a potenciar la presència de la Festa fora de Lleida, fet que s’aconseguirà participant en fires turístiques o realitzant desfilades promocionals arreu, per exemple; aconseguint que la singular celebració lleidatana s’identifiqui amb la ciutat. L’Associació vol aconseguir també entrar en el decàleg de Festes Populars Catalanes de la Generalitat de Catalunya com a Festa Tradicional d’Interès Nacional.\nAltres temes tractats durant l’Assemblea van ser la intenció de mantenir el conveni amb la Diputació de Lleida pel que fa a la subvenció per a confeccionar indumentària historicista, així com renovar el conveni amb l’Arxiu de la Corona d’Aragó per realitzar presentacions a Barcelona. Finalment, l’Assemblea va decidir crear la figura dels “Amics de la Festa” amb l’objectiu d’aconseguir involucrar institucions, entitats, particulars i tota mena de col·lectius en la Festa de Moros i Cristians de Lleida.


Risto el rondinaire: Més impunitat, més injustícia. Absolts els 4 policies municipals implicats en la mort de Jonathan Carrillo.\nMés impunitat, més injustícia. Absolts els 4 policies municipals implicats en la mort de Jonathan Carrillo.\n(Extret del portal digital www.llibertat.cat).\nL'Audiència de Barcelona ha absolt als quatre policies locals acusats d'agredir i provocar la mort d'un jove a Terrassa en 2009, així com als metges que li van atendre perquè no van ser informats del cop que s'havia donat en el cap.\nLa Fiscalia demanava penes de fins a quatre anys de presó per a quatre policies locals de Terrassa (Barcelona), dos metges i un infermer acusats de la mort d'un jove embriac, que va morir a causa d'un cop en el cap després de caure desplomat al sòl per la bufetada que li va propinar un agent, encara que la fallada no acredita quin d'ells va ser.\nLa mort del jove de Terrassa Jonathan Carrillo va ocórrer el 16 d'octubre de 2009, hores després d'ingressar en el servei d'urgències de l'Hospital Mútua de Terrassa, que va tractar el seu cas com una mera intoxicació etílica, sense practicar-li les proves que haurien detectat la lesió mortal en el seu cap.\nAra, l'Audiència absol a un dels agents acusats dels delictes d'homicidi imprudent i encobriment, així com de la falta de lesions en concurs amb delicte d'homicidi imprudent, i als altres tres dels delictes d'encobriment i d'omissió de perseguir determinats delictes dels quals se'ls acusava, i als metges i a l'infermer per no haver-se sostingut acusació contra ells.\nUnes veïnes que asseguraven haver presenciat els fets van afirmar que van veure com l'agent Jonathan L. havia bufetejat al jove, fent-ho caure de manera letal.\nAixí i tot, en el judici, celebrat al desembre de l'any passat, l'agent va assegurar que no ho havia tocat i que van intentar ajudar al noi, que tirava escuma per la boca i queia.\nAltres tres agents, també presents al moment del fatal incident, estaven acusats d'encobriment atès que van negar de la mateixa manera que l'agressió tingués lloc, i que en comptes d'això van informar al SEM que el jove havia caigut i s'havia copejat en el cap.\nDe la mateixa manera s'acusava a les tres doctores del centre hospitalari on va ser ingressat de no practicar-li les proves necessàries per detectar l'hematoma cranial que va registrar en caure.\nEn la sentència es determina que el jove mort es va apropar als agents cridant i gesticulant mentre realitzaven un operatiu, motiu pel qual ho van portar fins a un arbre, on fruit del seu estat d'embriaguesa es va llevar la samarreta i va intentar fer el mateix amb els pantalons, alguna cosa que els agents van impedir.\nUn dels agents va decidir efectuar una denúncia administrativa, i “en un moment determinat de l'actuació, i sense que s'hagi pogut determinar el motiu, un dels agents va propinar una bufetada en la cara de Jonathan Carrillo, d'intensitat no determinada però en tot cas petita i que no va causar ni lesió ni marca alguna, que no obstant això sí li va fer caure al sòl”, segons reflecteix la sentència.\nCom a conseqüència de la caiguda, el text apunta que el jove va impactar contra el sòl de cap atès que ho va fer a plom i sense posar cap tipus d'impediment com parar el cop amb les mans, la qual cosa ho va deixar inconscient, per la qual cosa un dels agents va sol·licitar una ambulància assegurant que “una persona que venia bastant posada, ha caigut aquí i tal i ara està inconscient”.\nL'ambulància ho va traslladar al centre hospitalari, on es va derivar al nivell 2 d'urgències, on se li van realitzar les proves analítiques corresponents a l'estat d'embriaguesa que presentava, i que al llarg de la nit el seu estat de consciència va millorar i es van poder comunicar amb ell verbalment.\nEn la sentència també es determina que cap dels acusats va comunicar a cap moment que el jove va ser bufetejat, per la qual cosa no es va obrir cap recerca sobre aquest tema.\nMalgrat això, s'assenyala que l'agent acusat de la bufetada, Jonathan ., assegura no haver copejat a la víctima mortal, sinó que simplement li va escorcollar, que el jove gesticulava sense parar i que havia fet l'intent de caure en dues ocasions abans de la fatal caiguda, testimoniatge que van corroborar els altres tres agents acusats d'encobriment.\nFinalment, l'Audiència estima absoldre tant als quatre agents com a les tres doctores que van practicar les proves al centre hospitalari de Terrassa.\nPublicat per Risto a 21:41


Salou ampliarà el carril bici i les connexions amb diversos sectors del municipi\nLa durada prevista per a la seva execució és de 4 mesos.\nEs faran un seguit de connexions que propiciaran que els usuaris puguin arribar des de Salou fins a Cambrils per la costa o pel Vial de Cavet\nActualitzada 15/09/2021 a les 17:34\nSalou treballa en una «gran connexió» que millori el carril bici, que serà objecte d'una ampliació i de la construcció de diversos enllaços perquè quedi tot ben connectat. Així, la Junta de Govern Local ha aprovat, recentment, la contractació de les obres ordinàries d'ampliació i millora dels carrils bici en diferents sectors de Salou, amb un pressupost de licitació de 290.298,80 €, i un termini d'execució de 4 mesos.\nL'actuació consistirà en la millora dels traçats de carril bici ja existents i també es crearan un seguit de connexions que propiciaran que els usuaris d'aquest vehicle puguin arribar des de Salou fins a Cambrils, per la costa, passant pel Passeig Miramar; i també pel Vial de Cavet, a través dels carrers de Joan Fuster o Pere Molas, agafant l'Autovia.\nL'alcalde, Pere Granados, ha posat en valor «l'aposta decidida de Salou en relació a la mobilitat sostenible, mitjançant sistemes de transport ecològics, eficients, no contaminants i saludables, com ara l'ús de la bicicleta, per la nostra ciutat i per tot el terme municipal». Així mateix, ha definit els carrils bici «com un element fonamental perquè la mobilitat sostenible sigui una realitat» i ha assegurat que «el nostre objectiu és desenvolupar encara molts més carrils bici i fer més connexions perquè les persones puguin utilitzar aquest mitjà de transport com un element d'esbarjo, oci i salut».\nAixí mateix, ha explicat que la mobilitat urbana i sostenible a través dels carrils bici «és dins d'un projecte que tirarem cap endavant i que presentarem als fons europeus Next Generation». Segons ell, «demanarem finançament europeu per desenvolupar, definitivament, gran part del traçat que hi ha a Salou per a l'execució dels carrils per a bicicletes».\nPer la seva banda, el regidor de Gestió del Territori i Habitatge, Marc Montagut, ha fet referència a «la voluntat del Govern municipal de tenir uns carrils bici integrats dins el nucli urbà, un municipi modern que estem projectant, tenint en compte que en els propers anys serà objecte d'una gran transformació urbanística, en la què estem treballant».\nEl regidor de Seguretat Ciutadana i Mobilitat, David González, sosté que «en el moment actual, volem optimitzar la connectivitat entre els carrils bici existents i millorar el seu paviment per unificar la seva forma i aspecte, amb un sòl vermell i la millora de la senyalització», un projecte que s'inclou dins del Pla de Mobilitat Urbana i Sostenible de Salou, aprovat recentment. També esmenta la necessitat de tenir «uns carrils bici ordenats, que permetin desplaçar-se per les platges i la ciutat amb rapidesa i seguretat. En aquests moments tenim 17 km de carril bici; amb les obres, la superfície s'ampliaria a 22 km», ha explicat el regidor. Cal tenir en compte, a més, que Salou disposa d'una xarxa ciclable de poc més de 41 km.\nTenint en compte la naturalesa, el grau de complexitat i la magnitud de les obres que es duran a terme, la durada prevista per a la seva execució és de 4 mesos, a comptar des de la data de l'acta de comprovació del replantejament, prevista, inicialment, quan finalitzi la temporada turística, és a dir, a partir del proper 12 d'octubre de 2021.\nLes actuacions es duran a terme a les següents vies: passeig Miramar, avinguda del Batlle Pere Molas, carrer del Terrer, carrer del Terrer amb avinguda del Batlle Pere Molas i carrer Casp.\nComenta el contingut : Salou ampliarà el carril bici i les connexions amb diversos sectors del municipi


Ter Stegen dona els 3 punts\nEl germànic evita que Aduriz obri la llauna i després de la diana de Messi es fa amo i senyor de la porteria amb intervencions de mèrit\nL'heroi culer d'ahir a San Mamés, Marc-André Ter Stegen, en una acció amb Laporte i Busquets pel mig.\nActualitzada 29/10/2017 a les 07:27\nEvadit totalment de la declaració unilateral d’independència i de l’article 155, el Futbol Club Barcelona va mantenir la calma i va aconseguir ahir derrotar el rocós Athletic de Bilbao per 0 a 2, en un xoc en el qual més va brillar va ser el porter Marc-André Ter Stegen. El germànic va evitar que, al poc de començar, els locals obrissin la llauna en aturar un mà a mà a Aritz Aduriz i després de la diana de Leo Messi, al minut 37 de joc, en una fantàstica acció col·lectiva, va estar a l’aguait registrant fins a cinc intervencions de mèrit.\nEls pals i travessers també van tenir protagonisme, arran que es van topar amb ells Messi i Paulinho Bezerra i el bilbaí Raúl García. La cita entre els dos equips es va desenvolupar com un autèntic espectacle i finalment Paulinho, totalment adaptat, va marcar el segon al temps afegit, en aprofitar un rebuig de Kepa Arrizabalaga, a canonada col·locada de Luis Suárez. Ernesto Valverde va tornar a San Mamés i per primer cop es va endur un triomf com a visitant, que serveix per mantenir el lideratge amb 28 punts, per davant del València, amb 24, mentre que l’Atlètic és quart en haver empatat a 1 al Wanda amb el Vila-real.\nEl Reial Madrid disputa avui (16.15 hores) un partit a domicili contra el Girona que al llarg de la setmana ha vingut marcat per la delicada situació política que es viu a Catalunya. En qualsevol cas, l’organització de la lliga espanyola no va fer cap valoració al respecte i el xoc es jugarà sense cap tipus de problema, tal com van afirmar l’alcaldessa de la ciutat i membres autoritzats del conjunt blanc-i-vermell. Els gironins estan amb els nervis d’un primer dia d’escola, perquè serà la primera vegada que el Madrid visiti el Municipal de Montilivi, i el tècnic, Pablo Machín, va deixar clar que “la motivació està garantida. Tots els jugadors esperen partits així”, mentre que l’entrenador madridista, Zinedine Zidane, va assegurar, pel que fa a la relació amb el tema polític, que “només és un duel de lliga i no pensem en el context que l’envolta”. Zidane també va explicar que seran baixa Keylor Navas, Gareth Bale, Mateo Kovacic i Dani Carvajal, per lesió, i alhora va confirmar que farà rotacions dins de l’onze inicial amb vista a la Champions.\n5.La inquilina del pis d'Escaldes ha estat...\n10.Una esquiadora de 13 anys resulta ferida greu...


La Biblioteca Municipal convoca el II Concurs de dibuix – La Veu d'Alginet\nLa Biblioteca Municipal convoca el II Concurs de dibuix\nLa Biblioteca Pública Municipal d’Alginet juntament amb la Regidoria de Cultura han activat el II Concurs de Dibuix Biblioteca d’Alginet. Un concurs que té com a objectiu fomentar la lectura a través de la creativitat i la imaginació.\nTots els xiquets i les xiquetes d’Alginet des del cicle d’Infantil fins a Batxillerat poden participar en el mateix i per tal de formar part han de presentar els seus treballs inspirats en “El poble d’Alginet”, abans del 15 de juny.\nEls dibuixos han d’estar fets a mà i es pot utilitzar qualsevol material per a dibuixar i acolorir. En la part superior, s’ha d’incloure el títol del dibuix. La temàtica serà el poble d’Alginet i han de tenir una grandària de DINA-4.\nEls premis per als guanyadors serà per als tres primers (un d’Infantil, un de Primària i un de Batxiller) premi d’un val de 50 € i per als tres segons premi d’un val de 30 €, en el Cicle d’Infantil, el de Primària i el de Batxillerat.


Moda - Tendències moda tardor\nLes propostes, depenent de l’estil i gustos de cadascú, són àmplies i variades, encara que sense grans novetats. Sí arriben amb força algunes peces com les jaquetes o armilles de plomissol, tant natural com sintètic. Aposta per una moda atrevida i lliure, plena de combinacions i complements que posen el toc més personal.\nLes peces desborden fantasia, especialment en americanes i pantalons, encara que es mantenen els quatres i falsos llisos. Els pantalons texà segueix sent el ‘rei’, tant en nois com en noies. Encara que arriben amb talls fins al turmell i notablement més amples, en teixits elàstics.\nLa camiseria revoluciona amb estampats i petits detalls de fantasia, i en jersei molt punt fi amb colorit i colls de cinemes i pics. Per la seva banda, en moda dona, a més dels pantalons texans, ajustats, els pantalons de vestir reapareixen amb força en el seu format més de tardor. Els vestits i les faldilles respiren línies d’estil provençal.\nLa moda és per gaudir-la. Cal ser atrevits: les camises, tops i peces més transparents amb puntes i estil llenceria. Faldilles curtes i botes estil militar completen el look més desenfadat. Moda jove que aposta pels vestits llargs i escots generosos per a la nit. En calçat, sabata de taló vertiginós o esportives chics. Important: No sortir de casa, sense una lleugera jaqueta o caçadora d’abric, i paraigües.


46º GRAN PREMI SÈNIORS DE CATALUNYA "PENTAGONAL" 2022 (Torremirona) Torneig de golf a Catalunya | Torneig | Federació catalana de golf\n46º GRAN PREMI SÈNIORS DE CATALUNYA "PENTAGONAL" 2022\n46º GRAN PREMI SÈNIORS DE CATALUNYA "PENTAGONAL" 2022 (Torremirona)\nSeu:Torremirona Golf Club\nPortar MASCARETA en totes les instal·lacions que no siguin al aire lliure (restaurant, casa club, etc)\nA partir d'aquest any es solicitarà a tots els equips que enviin la formació de parelles amb 48 hores d'antelació al inici del torneig (màxim DILLUNS 21 a les 9:00 hores) a drocamora@catgolf.com. En el cas de no rebre comunicació, la FCGolf formarà les parelles amb el Titular 1 amb el 2 i el Titular 3 amb el 4, segons la inscripció efectuada a la web.\nResultats Equipos Dimecres\nResultats Equips Divendres\nEquip Guanyador a Torremirona Golf Club:\nEquipo 59 - MALALTS DE GOLF 81\n- CATALAN SERRA, PERE\n- RIBA FARRES, JORDI\n- SERRA CARRERA, ARMAND\n- CORTADA RIUS, MIQUEL\nA partir d'aquest any es solicitarà a tots els equips que enviin la formació de parelles amb 48 hores d'antelació al inici del torneig a drocamora@catgolf.com. En el cas de no rebre comunicació, la FCGolf formarà les parelles amb el Titular 1 amb el 2 i el Titular 3 amb el 4, segons la inscripció efectuada a la web.\nHorari sortides 1a jornada (Torremirona)\nPer les 4 primeres jornades, els jugadors es dividiran de la següent manera:\nEquips del 1 al 24 jugaran el Divendres.\nEquips del 25 al 48 jugaran el Dijous.\nEquips del 49 al 72 jugaran el Dimecres.\nPer la 5ª jornada els equips es dividiran segons classificaciò general, sortint el divendres els millors classificats.\nFORMACIÓ DE PARELLES I LA SEVA COMUNICACIÓ A la FCGolf\nEs consideraran jugadors titulars els que figurin en el formulari d'inscripció. Per a cada jornada, el Capità haurà de comunicar amb antelació la formació de parelles per a la jornada, indicant noms complets i llicències, tant si són els propis titulars com els possibles suplents. El termini màxim de recepció seran 48 hores abans de l'inici de la jornada (DILLUNS a les 9:00 hores).\nUna vegada passat aquest llindar, sinó s'ha rebut comunicació, la FCGolf considerarà que el Capità accepta que les parelles de l'equip siguin les formades pel Titular 1 amb el Titular 2 i el Titular 3 amb el Titular 4, no podent-se canviar aquesta formació mes que per la substitució d'un jugador per un suplent.\nLa formació d'aquestes parelles podrà variar d'un camp a un altre.\nEquips admesos al PENTAGONAL 2022\nEls equips hauran de comunicar les parelles Fourball a aquest e-mail: drocamora@catgolf.com indicant:\nDe no rebre la formació de parelles abans del DILLUNS 21 a les 9:00 horas, la FCGolf pendrà el Titular 1 amb el Titular 2 i el Titular 3 amb el Titular 4.\nQualsevol dia de dilluns a diumenge, preu del GF 23€/pax (només es podrà entrenar un dia a aquest preu). Reserves per email o telèfon 972 553 737.\nCarret Elèctric: 20€ (21 unitats)\nBuggy: 46€ (12 unitats)\nBoles de pràctiques: 3,5€ (48 bolas)\nReglament del 46è GRAN PREMI SÈNIOR DE CATALUNYA - PENTAGONAL 2022\nRegles Locals de la COMPETICIÓ


Ja tornem a ser aquí,\ni com cada setembre us fem arribar les propostes educatives de les entitats i del CeDRe. Son no només tallers, sortides, teatre o préstecs, sinó un munt d'experiències per dur a les aules, als centres joves o a les formacions que estigueu planificant per aquests propers mesos.\nAprofitem per anunciar-vos que hem fet un canvi al correu del CeDRe. A partir d'ara per demanar els materials i l'assessoria en préstec gratuít heu d'escriure'ns a: educacio@solidaries.org (o trucar-nos al telèfon de la Coordiandora 972 21 99 16 )\nTallers d'oferta gratuïta:\nL'aigua és de totes i tots! Nivell: Primària (cicle superior) / ESO (primer cicle)\nTaller participatiu amb el que reflexionar sobre els usos de l’aigua, els seus valors i la seva gestió, així com conèixer els rius de Girona i conscienciar els nois i noies de la importància de l'aigua com a bé comú que cal valorar i com a ecosistemes a preservar. Inscripcions: Cal inscriure's amb un mínim de 30 dies d'antelació sobre la data prevista per a la realització de l'activitat a aiguagirona@gmail.com. Telèfon: 645 581 405\nAgenda Llatinoamericana Nivell: ESO, ESPO, Formació d'adults i Professorat\nTaller per conèixer l'Agenda Llatinoamericana mundial. Fer difusió dels missatge i escrits de diversos líders socials. Ajudar a desenvolupar l'esperit crític. Eina de formació i transformació per anar creant un altre món més just. Inscripcions: Cal inscriure's amb 15 dies d'antelació a la realització de l'activitat llatinoamericana@solidaries.org\nTaller L'India Rural i els Objectius de Desenvolupament Sostenible Nivell: Primària (cicle inicial i mitjà)\nA través d’aquest taller coneixerem els Objectius de Desenvolupament Sostenible, a partir de la realitat de l’Índia rural, on treballem. Cal inscriure's amb un mínim d'un mes d'antelació sobre la data prevista per a la realització de l'activitat a: sensibiliacion@fundacionvicenteferrer.org\nDesemmascarant el racisme Nivell: Primària (cicle superior)\n3 sessions dinàmiques dirigides a parlar i reflexionar sobre estereotips, prejudicis i aquelles conductes que impedeixen la bona convivència i les que ben al contrari, l'afavoreixen. Inscripcions: Cal inscriure's amb 15 dies d'antelació a la realització de l'activitat educacio@solidaries.org\nTarda juganera Nivell: Professionals del món educatiu, equips de lleure, estudiants de Cicles formatius i Universitat.\nSessió de dues hores de jocs de taula dinamitzats per tal d'aprendre les possibilitats educatives que ofereixen. Es buscaran variants, possibilitats que podem extreure'n segons la intencionalitat educativa o el tipus de jugadores a qui volem dirigir la sessió. Com organitzar les sessions juganeres al nostre entorn laboral, etc. Inscripcions directament al CeDRe: educacio@solidaries.org\nTallers de pagament:\nDiversitat i Convivència Nivell: Primària (cicle superior) i ESO\n6 tallers de prevenció de les conductes violentes on es pretén conèixer el grau i qualitat de relació i cohesió entre els alumnes de l'aula, per tal d’oferir-los eines que els siguin útils i significatives per treballar la convivència. Preu: A consultar amb l'entitat. Inscripcions: Sol·licitar la inscripció amb 1 trimestre d’antelació. Tel: 972 010 250. cooperacio@ajgirona.cat\nL’Àguila del Canadà Nivell: ESO i ESPO (*)\nTaller per detectar i prevenir el bullying. Combina dinàmiques participatives amb la narració i la representació d’una història. Ens apropem al tema del bullying a través de la història d’en Peter i una petita àliga ferida, presa fàcil per en Peter i els seus amics.\nDespulla’t d’Injustícies Nivell: ESO, ESPO i Formació d'adults (*)\nTeatre sobre treballadors tèxtils que produeixen la nostra roba arreu del món. Analitza quin és el nostre poder com a consumidors, així com la responsabilitat de les empreses i dels governs al respecte. Els personatges són dos pallassos, que ens faran un control de la contaminació d’injustícies de la nostra roba.\nIdentitats Nivell: ESO, ESPO i Formació d'adults (*)\nTeatre-taller que presenta la història d’un personatge que arriba nou en un institut. El grup classe decideix quines característiques té el personatge (el seu físic, personalitat, nom, edat, ...) de la història. Mentre s’obre una reflexió entorn la benvinguda que se li fa i la integració que oferim com a grup, considerant les actituds violentes i l’agressivitat.\nL’Equilibri és cosa de dos Nivell: ESO, ESPO i Formació d'adults\nÉs un taller per a la prevenció de la violència de gènere i està estructurat en dues parts. A la primera es treballen dinàmiques diverses amb els participants, que permeten introduir el tema, i a la segona part, es presenta una història teatralitzada de la relació de dos en la que els participants podran interactuar i conduir la història.\nQuè consumir o no, aquesta és la qüestió Nivell: ESO, ESPO i Formació d'adults (*)\nTeatre-taller sobre el consum responsable. La primera part és molt teatral i tothom ha d’interpretar algun rol de la història d’en Max i la Multinacional Plenté. A la segona part hi ha dinàmiques teatrals participatives sobre el consum.\nQuina cara de la moneda vols? Nivell: ESO, ESPO i Formació d'adults (*)\nLa història narra la vida d’un jove banquer que viu a Seattle als anys 60. Els alumnes viatjaran per les diferents situacions i dilemes en que s’anirà trobant el personatge participant en la creació d’escenes i adoptant rols de personatges amb l’objectiu d’aprendre sobre la banca ètica, els seus principis i com funciona la banca ètica al nostre país. Preu: 25€/taller per grup. Inscripcions:\n(*) Cal inscriure's amb 15 dies d'antelació a la realització de l'activitat. Telèfon 656 563 644. joves@lanaveva.org o bé al 972 010 250. cooperacio@ajgirona.cat\nEn préstec gratuït:\nLa maleta dels contes, valors, sentiments i emocions Nivell: Infantil i Primària\nPromoció de lectura i escriptura Una maleta amb contes il·lustrats pel treball a l'aula dels sentiments. La maleta inclou 5 contes que amb les imatges i el diàleg ajuden a la reflexió dels sentiments i valors amb la mainada. S'hi adjunten instruccions, idees i manuals per al treball amb els contes.\nLa maleta dels sentiments, angoixes i grans èxits Nivell: Infantil i Primària\nMaleta que conté contes per treballar amb la mainada emocions i sentiments contradictoris però que ens ajuden a créixer saludablement, acceptant-nos tal i com som i valorant la diferència de les nostres habilitats però també de les nostres mancances. A través de contes il·lustrats, es pretén donar sentit a petites anècdotes quotidianes que poden ser font de conflicte o font d'orgull depenent de com s'aprengui a gestionar.\nMaleta de la convivència Nivell: Infantil (segon cicle) i Primària\nContes il·lustrats per a treballar l’empatia, la resolució no violenta dels petits conflictes i els sentiments i actituds que ajuden a assolir i mantenir les necessitats humanes: subsistència, protecció, afecte, enteniment, participació, lleure, creació, identitat i llibertat. La maleta ve acompanyada d’una petita guia per al treball amb els contes.


El Pou Digital : El perfum del paper\nLaura Serrat | Actualitzat el 01/03/2018\nEl perfum del paper\nINSTANT / INSTANTÀNIES. Viatgin a la Manresa de fa cent anys. En concret, a l’any 1917, quan s’inaugurava un nou quiosc, de petites dimensions, a la plaça Fius i Palà i començava a vendre diferents diaris de paper de l’època. Es tracta del quiosc de l’Arpa, dissenyat per l’arquitecte manresà Josep Firmat Serramalera. La construcció encara es manté en peu, tot i que l’olor de la tinta i el paper s’ha esfumat del seu interior.\nEl perfum dels diaris de paper ha anat desapareixent de la ciutat a mesura que els quioscos han tancat, durant aquests últims anys. Alguns d’ells són el quiosc de la plaça de Valldaura, el quiosc Cirera, el quiosc de la pujada del Castell, més conegut com del "Ceguet" i més que es podrien seguir anomenant. Tot i així, l’aroma del paper es manté molt viva en el lector fidel que cada dia va a buscar al diari i s’embruta els dits de tinta negra, llegint una petita finestra del món.\n«Llegir el diari continua sent un ritual per a molts lectors, però també hi ha moltes persones que han perdut l’hàbit i ja no venen mai al quiosc», sosté la treballadora del quiosc de Sant Domènec, situat a la Muralla de Sant Francesc, Alfonsi Ramos. Explica que fa uns anys muntar un quiosc era una bona idea, però ara el marge de benefici s’ha reduït. La mestressa del quiosc Carles, establert a la plaça de Catalunya, Teresa Pons, afirma que les vendes han baixat fins a un 80%, respecte de quinze anys enrere. «Poder trobar informació i notícies a la xarxa, de forma gratuïta, és la causa principal d’aquesta davallada», explica Pons. A més, especifica que els compradors de diaris no baixen dels quaranta anys. No obstant això, Salvador Redó, redactor i responsable del departament de Fotografia del diari "Regió7", considera que el problema principal no és la reducció de vendes del diari en paper, sinó la falta de temps destinat a la lectura. «Sense comprensió lectora i capacitat de reflexió, les persones passem a ser objectes despullats de cara el discurs oficial, és a dir, el poder», assegura Redó.\nA mesura que passava el temps, el quiosc de l’Arpa s’anava fent més petit per encabir els cúmuls d’informació que arribaven. Fins que va arribar el dia que les portes de fusta, que feien d’aparador de diaris, van tancar. La imatge d’aquell quiosc petit, cobert de premsa diària, contrasta amb l’actual imatge d’un quiosc amb màquina de tabac, joguines, caramels, cromos, pel·lícules i diaris, sobretot, piles de diaris que s’han de retornar. «El nostre quiosc va començar fa 36 anys venent exclusivament diaris, no hi havia joguines, col·leccions o tabac», explica Teresa Pons. El quiosquer del quiosc d’Ampans, situat a la plaça de Sant Domènec, Josep Antoni Batista, considera que com més productes venguis en un quiosc més vida hi ha. «Ara els quiosquers venem caramels i cromos, però també tenim més diaris que no se’ls emporta ningú i s’han de retornar», explica Batista. De fet, Teresa Pons comenta que com menys es ven més feina hi ha, perquè s’han de fer paquets per les devolucions.\nEls diaris que sobren es retornen i es reciclen per fer nous diaris i així successivament. En canvi, si algú els agafa, després de llegir-se’ls, potser els utilitza com un drap vell per no embrutar el terra d’una casa. Actualment, en un sol dia, els diaris en paper acostumen a perdre el seu valor. Però quin és el seu futur? Alguns quiosquers sostenen que els diaris en paper desapareixeran, mentre que d’altres asseguren que sempre hi haurà gent que preferirà llegir tinta impresa. Per al periodista Salvador Redó, la premsa impresa continuarà, sempre i quan, sigui capaç de donar una informació més reflexiva i completa que les notícies que els ciutadans ja han escoltat a la ràdio o a la televisió. «Sempre hi haurà lectors que vulguin reflexionar i entendre el món on viuen. La premsa ha d’oferir una informació de qualitat, potser setmanal, que faci sentir als lectors que val la pena comprar-la», considera Redó. El futur de la premsa impresa encara s’ha d’escriure i millor que siguem els ciutadans els que agafem la ploma d’aquesta història.\nINSTANT / INSTANTÀNIESpremsaRegió7plaça Sant Domènec


Poefesta. Festival de poesia d'Oliva | ASSOCIACIÓ D'ESCRIPTORS EN LLENGUA CATALANA\nPoefesta. Festival de poesia d'Oliva\nInici: 24/03/2017 - 20:00\nFi: 25/03/2017 - 12:00\nPoefesta. 13è Festival de poesia d'Oliva, organitzat per l'Ajuntament d'Oliva amb la col·laboració, entre altres, de l'Associació d'Escriptors en Llengua Catalana.\n· Dimecres 22 de març a les 20h es projectarà el documental «Les vivències poètiques de Francisco Brines», al teatre Olímpia d'Oliva.\n· Dijous 23 de març, a les 20h, recital de poesia de Josep Piera, «Els trobadors amb turbant», a partir de les seues versions de poesia andalusí. Amb Josep Piera i Sebastià Alzamora. A la Llibreria Pàgina 3, d'Oliva.\n· Divendres 24 de març tindrà lloc el Festival de Poesia, recital al Teatre Olímpia, amb entrada lliure fins a completar l'aforament. En esta ocasió hi intervindran Xuan Bello (Paniceiros, Astúries, 1965), Sebastià Alzamora (Llucmajor, 1972), Carles Santos (Vinaròs, 1940), Aurora Luque (Almeria, 1962), Eduard Sanahuja (Barcelona, 1953), María Eloy-García (Màlaga, 1972), August Bover (Barcelona, 1949), Pau Riba (Palma, 1948) i Alba Fluixà (Alzira, 1988). A més, amb les intervencions del cantautor Amancio Prada i la cloenda de Xavi Lloses & Àlex Pallí.\n· Dissabte 25 de març a les 12h, vermut de presentació del llibre A mi què em passa? de Carme Morera i Tona Català. L’acte serà presentat per Josep Nadal (cantant i component de La Gossa Sorda), Manolo Gil (director de Vincle Editorial) i les autores de l’obra. A la Llibreria Pàgina 3, d'Oliva.\nMés informació: http://www.poefesta.com/edicions/2017/


EXIT DE LA CINQUENA MILANYADA!\nJa portem 6 edicions de la Milanyada, la Caminada popular de Vallfogona de Ripollès que el segon diumenge d'octubre us convida a caminar pel Baix Ripollès. Amb 2 circuits, esmorzar calent, avituallaments per recuperar energia i la samarreta de la Milanyada. AL 2018, serà el 14 D'OCTUBRE.\nItinerari 2017 NOU!\nPlànol controls i avituallaments 2017\nde setembre 07, 2016\n184 caminadors i caminadores d'arreu del país han descobert els paisatges i camins de Vallfogona en la cinquena edició de la Milanyada. Més de la meitat han optat pel recorregut llarg (25 km). Els primers 9 quilòmetres van ser comuns (Tosca, Masica, Vilallonga i Coll Pany) i després, els de la curta, van baixar pel Bac de Can Guitarra cap a Ciutadia i esmorzar al poble; els de la llarga, van esmorzar a Planissars i van seguir a Sant Magdalena i Milany i van arribar al poble pel GR3.\nCom sempre la llangonisseta acabada de coure va ser una de les recompenses més esperades.\nCOMPTE ENRERA PER A LA MILANYADA 2017 EL 15 D'OCTUBRE!\nEstem acabant de preparar recorreguts però en breu ja els podreu consultar i inscriure-vos!\nAquesta sisena edició puja pel GR3 al castell de Milany, la carena fins al Pla del Tabac i bosc avall per Pla de Ginebret cap a la Masica. Per als que facin la llarga faran una volta des de la casa de Milany a la Cau i tornaran a la carena.\nEXCURSIONS PER VALLFOGONA A "CAMINANT PER CATALUNYA"\nEl programa de la Xarxa de Televisions Locals "Caminant per Catalunya" gravat per Televisió del Ripollès i dirigit pel càmera Andreu Pérez presenta aquesta tardor una nova excursió pels termes de Vallfogona i Riudaura. Es tracta d'una volta de 20 quilòmetres amb sortida i arribada a Coll de Canes que baixa al poble de Riudaura pel camí ral tot passant pel veïnat de les Artigues i puja des de can Fajula al Plans de Vidrà cap al Collet de l'Avi (on es troben els termes municipals de Vidrà, Riudaura i Vallfogona) i Plafalgars.